钦定古今图书集成/理学汇编/学行典/第236卷 > 石文德 赵令安 孟兰彊
## 钦定古今图书集成/理学汇编/学行典/第236卷 > 石文德 赵令安 孟兰彊

按《魏书节义传》：“石文德，河中蒲坂人也。有行义。真君
初，县令黄宣在任丧亡。宣单贫无期亲。文德祖父苗
以家财殡葬，持服三年，奉养宣妻二十馀载。及亡，又
衰绖敛祔，率礼无阙。自苗逮文德，刺史守令卒官者，
制服送之，五世同居，闺门雍睦。”又梁州上言，“天水白
石县人赵令安、孟兰彊等，四世同居，行著州里。诏并
标榜门闾。”